આ ગ્રંથના લેખનમાં રાષ્ટ્રીય અભિલેખાગારમાં અમદાવાદ વિષયક ફાઈલો, અમદાવાદની અદાલતની ફાઈલો, મજૂર મહાજન સંઘની ફાઈલો, કૉંગ્રેસ હાઉસ અમદાવાદની ફાઈલો, અમદાવાદ મ્યુિનસિપલ કોર્પોરેશનની ફાઈલો, વિવિધ પત્રિકાઓ, ૧૪૫ જેટલા સ્વાતંત્ર્યસૈનિકોની મુલાકાતો, તત્કાલીન વર્તમાનપત્રો જેવી મૂળ સામગ્રીનો ઉપયોગ કરીને ઇતિહાસલેખન કર્યું છે. ગુજરાતમાં સ્વાતંત્ર્યસંગ્રામના ઇતિહાસ વિશેનું આ ઘણું મહત્ત્વપૂર્ણ ઇતિહાસલેખન છે.૧૭ આ ગ્રંથમાં ૧૯૪૨ પહેલાના સ્વતંત્રતા આંદોલનોનો ટૂંકો ઇતિહાસ, અમદાવાદમાં વિદ્યાર્થીઓ, સ્ત્રીઓ, મજૂરોની પ્રવૃત્તિઓ, અહિંસાત્મક અને ભાંગફોડની પ્રવૃત્તિઓ, ઘટનાઓનું વિશ્લેષણાત્મક લેખન કર્યું છે.